Referència: 000102/2017-SOCIAL

Atès que la Junta de Govern Local, de data 16 de gener de 2018, va provar el conveni de col·laboració per al servei de Centre Obert al barri de La Font Pudenta, prorrogable, any a any, durant quatre anys més.

Atès que es tracta d’una activitat adreçada a infants i adolescents que es troben en situació de risc greu.
Atès que la llei 12/2007, d'11 d'octubre, de serveis socials, inclou en els equips bàsics de serveis socials, els serveis d’ajuda a domicili i de teleassistència i els serveis d’intervenció socioeducativa no residencial per a infants i adolescents. 
Atès que el servei de centre obert és una prestació garantida dins del que es considera un servei bàsic.
Atès que el servei de centres oberts, atén a la població infantil i juvenil amb risc d’exclusió social greu. Aquest tipus de recursos són imprescindibles a l’hora de contenir situacions de risc, evitar l’augment de les dificultats, prevenir situacions de risc i sobretot, evitar l’ingrés de nens i joves en situació de risc greu en centres d’acollida i centres residencials d’acció educativa dependents de la Direcció General d’Atenció a la Infància i l’Adolescència (DGAIA).
Atès que el municipi de Montcada i Reixac es beneficia d’aquesta iniciativa; ja que és un fet excepcional que l’entitat del tercer sector demostri un interès tant vehement per desenvolupar la seva activitat a un territori. 
Atès que un acord de col·laboració público-privada, en aquest cas amb una entitat del tercer sector permetria un nivell de col·laboració social que no és equiparable a un sistema de contractació. 
Atès que la despesa anual per poder dur a terme l’activitat és de 183.674€ i que, òbviament, sense el suport d’aquesta entitat, l’Ajuntament de Montcada i Reixac no podria iniciar aquest projecte
Atès que el conveni recull la prioritat dels Serveis Socials en la derivació dels casos al servei de Centre Obert.
De conformitat amb els informes emesos.
Es demana a la Junta de Govern Local :
Primer.- Aprovar la pròrroga per l’any 2020 del conveni anual de col·laboració l’Assemblea Comarcal de Aldees Infantils SOS per al servei de Centre Obert al barri de la Font Pudenta de Montcada i Reixac.
Segon.- Aprovar el document comptable ADO número 12020000048423 per  valor de 41.615,00 € a càrrec a la partida pressupostària 411/23100/48004 Accions de suport a entitats, corresponent a l’aportació municipal.

